Ettepanek Euroopa Parlamendi ja Nõukogu Otsus Euroopa Liidu Solidaarsusfondi kasutuselevõtmise kohta vastavalt Euroopa Parlamendi, nõukogu ja komisjoni 7. novembri 2002. aasta institutsioonidevahelise kokkuleppe (Euroopa Liidu Solidaarsusfondi rahastamise kohta, millega täiendatakse 6. mai 1999. aasta institutsioonidevahelist kokkulepet eelarvedistsipliini ja -menetluse parandamise kohta) punktile 3 /* KOM/2005/0247 lõplik */





[pic] | EUROOPA ÜHENDUSTE KOMISJON | Brüssel 6.6.2005 KOM(2005) 247 lõplik Ettepanek EUROOPA PARLAMENDI JA NÕUKOGU OTSUS Euroopa Liidu Solidaarsusfondi kasutuselevõtmise kohta vastavalt Euroopa Parlamendi, nõukogu ja komisjoni 7. novembri 2002. aasta institutsioonidevahelise kokkuleppe (Euroopa Liidu Solidaarsusfondi rahastamise kohta, millega täiendatakse 6. mai 1999. aasta institutsioonidevahelist kokkulepet eelarvedistsipliini ja -menetluse parandamise kohta) punktile 3 (komisjoni esitatud) SELETUSKIRI 7. novembri 2002. aasta institutsioonidevaheline kokkulepe[1] võimaldab paindlikkusmehhanismi kaudu kasutada Euroopa Liidu Solidaarsusfondi igal aastal piirmäära raames, mis on kuni 1 miljardi euro võrra suurem finantsperspektiivi vastavates rubriikides ettenähtust. Fondi abikõlblikkuskriteeriumid on üksikasjalikult sätestatud nõukogu määruses (EÜ) nr 2012/2002[2]. Vastavalt tormi läbi kannatada saanud Slovakkia poolt esitatud abitaotlusele oli kahjude hinnang: Otsene kahju | Slovakkia | 5 667 578 eurot | Kokku | 5 667 578 eurot | Olles taotluse[3] läbi vaadanud ning arvestades fondist anda võidavat maksimaalset abisummat ning assigneeringute ümberpaigutamise ulatust lisakulutusteks asjakohases rubriigis, teeb komisjon ettepaneku kasutada Solidaarsusfondi vahendeid mahus 5 667 578 eurot, mis eraldataks finantsperspektiivi rubriigist 3. Komisjon esitab paranduseelarve, et kirjendada konkreetsed kulukohustuste assigneeringud 2005. aasta eelarvesse, nagu nõuab institutsioonidevahelise kokkuleppe punkt 4. Ettepanek EUROOPA PARLAMENDI JA NÕUKOGU OTSUS Euroopa Liidu Solidaarsusfondi kasutuselevõtmise kohta vastavalt Euroopa Parlamendi, nõukogu ja komisjoni 7. novembri 2002. aasta institutsioonidevahelise kokkuleppe (Euroopa Liidu Solidaarsusfondi rahastamise kohta, millega täiendatakse 6. mai 1999. aasta institutsioonidevahelist kokkulepet eelarvedistsipliini ja -menetluse parandamise kohta) punktile 3 EUROOPA PARLAMENT JA EUROOPA LIIDU NÕUKOGU, võttes arvesse Euroopa Parlamendi, nõukogu ja komisjoni 7. novembri 2002. aasta institutsioonidevahelist kokkulepet Euroopa Liidu solidaarsusfondi rahastamise kohta[4], millega täiendatakse 6. mai 1999. aasta institutsioonidevahelist kokkulepet eelarvedistsipliini ja eelarvemenetluse tõhustamise kohta, ja eriti selle punkti 3, võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu Solidaarsusfondi loomise kohta[5], võttes arvesse komisjoni ettepanekut, ning arvestades järgmist: (1) Euroopa Liit on loonud Solidaarsusfondi (edaspidi „fond“), et näidata üles solidaarsust õnnetuste tagajärjel kannatada saanud piirkondade elanikkonnaga; (2) Slovakkia esitas taotluse fondi kasutuselevõtmiseks 24. jaanuaril 2005. aastal pärast tormist põhjustatud õnnetust; (3) 7. novembri 2002. aasta institutsioonidevaheline kokkulepe võimaldab rakendada fondi igal aastal 1 miljardi euro suuruse piirmäära raames; (4) Slovakkia 2004. aasta novembri tormiõnnetus täidab Euroopa Liidu Solidaarsusfondi kasutuselevõtmise tingimused, ON TEINUD JÄRGMISE OTSUSE: Artikkel 1 Euroopa Liidu Solidaarsusfondi kasutatakse 5 667 578 eurose summa eraldamiseks maksekohustuste assigneeringutena Euroopa Liidu 2005. eelarveaasta üldeelarvest. Artikkel 2 Käesolev otsus avaldatakse Euroopa Liidu Teatajas . Brüssel, Euroopa Parlamendi nimel Nõukogu nimel president eesistuja [1] EÜT C 283, 20.11.2002, lk 1. [2] EÜT L 311, 14.11.2002, lk 3. [3] Komisjonile esitatud seletuskiri, milles analüüsitakse Slovakkia taotlust võtta kasutusele Euroopa Liidu Solidaarsusfondi vahendid. [4] EÜT C 172, 18.6.1999, lk 1. [5] EÜT L 311, 14.11.2002, lk 3.